Þótt síðar verði

***Þótt síðar verði*** (enska: *Die Another Day*) er bresk njósnamynd frá 2002 og tuttugasta myndin sem Eon Productions gerðu um leyniþjónustumanninn James Bond. Framleiðendur voru Michael G. Wilson og Barbara Broccoli, en leikstjóri var Lee Tamahori. Þetta er fjórða og síðasta myndin með Pierce Brosnan í aðalhlutverki sem skáldsagnapersónan og MI6-fulltrúinn James Bond, eina myndin með John Cleese sem Q, og sú síðasta með Samönthu Bond sem ungfrú Moneypenny. Þetta er einnig fyrsta myndin síðan *Live and Let Die* (1973) þar sem Desmond Llewelyn kemur fram sem Q þar sem hann andaðist þremur árum fyrr. Halle Berry er mótleikari hans sem NSA-fulltrúinn Giacinta „Jinx“ Johnson. Hún hjálpar Bond að finna uppljóstrara í bresku leyniþjónustunni sem sveik hann og breskan milljarðarmæring sem reynist tengjast norðurkóreskum njósnara sem Bond taldi sig hafa drepið. Sagan er upprunaleg, en byggir á skáldsögum skapara Bonds, Ian Fleming, *Moonraker* (1955) og *The Man with the Golden Gun* (1965), sem og skáldsögu Kingsley Amis, *Colonel Sun*.

*Þótt síðar verði* kom út á 40 ára afmæli Bondmyndanna. Myndin inniheldur vísanir í allar fyrri myndir seríunnar. Hún fékk blandaða dóma; sumir gagnrýnendur voru ánægðir með leikstjórn Tamahori, en aðrir gagnrýndu notkun tæknibrellna, vörukynningar og ófrumlegan söguþráð, auk skúrksins. Engu að síður var hún tekjuhæsta James Bond-myndin á sínum tíma.

## Leikarar
* Pierce Brosnan sem James Bond, fulltrúi MI6.
* Halle Berry sem Giacinta „Jinx“ Johnson, NSA fulltrúi. Áður en Berry var ráðinn komu Salma Hayek, Saffron Burrows og Sophie Ellis-Bextor til greina.
* Toby Stephens sem Gustav Graves, breskur frumkvöðull og annar persónuleiki Tan-Sun Moon ofursta. Graves var byggður á Hugo Drax í *Moonraker* eftir Ian Fleming; stríðsglæpamaður nasista sem læst vera breskur hermaður í lok síðari heimsstyrjaldar, varð virtur og auðugur mannvinur og notaði þetta skjól til að skipuleggja kjarnorkuflaugárás á London. Hann var einnig byggður á Uday Hussein og Richard Branson.
* Will Yun Lee sem Tan-Sun Moon ofursti, norðurkóreskur ofursti og upprunalegur persónuleiki Graves.
* Rosamund Pike sem Miranda Frost, MI6-fulltrúi og gagnnjósnari.
* Rick Yune sem Tang Ling Zao, norðurkóreskur hryðjuverkamaður sem vinnur fyrir Moon og lifir í útlegð.
* Judi Dench sem M, yfirmaður MI6.
* John Cleese sem Q, yfir vopnabúri MI6.
* Madonna sem Verity, skylmingakennari Frost.
* Michael Madsen sem Damian Falco, yfirmaður Jinx í NSA.
* Samantha Bond sem ungfrú Moneypenny, ritari M.
* Colin Salmon sem Charles Robinson, aðstoðarforingi M.
* Kenneth Tsang sem Moon hershöfðingi, faðir Moon ofursta. Hann aðstoðar Bond við að sleppa aftur til Vesturlanda. Hann óskar eftir friðsamlegri sameiningu Kóreu, en sonur hans vill sameiningu með stríði.
* Michael Gorevoy sem Vladimir Popov, vísindamaður í þjónustu Gustav Graves.
* Lawrence Makoare sem hr. Kil, einn af fylgismönnum Gustav Graves.
* Ho Yi sem  hr. Chang, hótelstjóri og kínverskur njósnari. Í fyrstu útgáfum handritsins var það Wai Lin (Michelle Yeoh) sem aðstoðaði Bond í Hong Kong, en hætt var við það og Chang var búinn til til að koma í stað hennar.
* Rachel Grant sem Peaceful Fountains of Desire, kínverskur njósnari sem vinnur fyrir hr. Chang, starfandi sem nuddari sem yfirvarp.
* Emilio Echevarría sem Raoul, framkvæmdastjóri vindlaverksmiðju í Havana, og óvirkur breskur njósnari.
* Vincent Wong sem Li hershöfðingi.
* Joaquin Martinez sem eldri starfsmaður í vindlaverksmiðjunni.
* Simón Andreu sem dr. Álvarez.
* Deborah Moore (dóttir fyrrverandi Bond-leikarans Roger Moore) sem flugfreyja.
* Mark Dymond sem hr. Van Bierk.
* Oliver Skeete sem þjónustufulltrúi í skylmingaklúbbi.

## Framleiðsla
Eftir velgengni *[[Með heiminn að fótum sér]]* báðu framleiðendur Barbara Broccoli og Michael G. Wilson leikstjórann Michael Apted að leikstýra næstu mynd. Þótt Apted hafi fallist á það, var það afturkallað til að óska eftir Tony Scott og John Woo, sem báðir neituðu. Scott segist hafa stungið upp á Quentin Tarantino sem leikstjóra, en Wilson neitar að hafa átt formlegar samningaviðræður við hann. Pierce Brosnan stakk upp á John McTiernan, Ang Lee og Martin Scorsese, og ræddi óformlega um hugmyndina við Scorsese á meðan hann var í flugi. Brett Ratner, Stephen Hopkins og Stuart Baird voru síðar orðaðir við leikstjórn, áður en Lee Tamahori var ráðinn.

### Tökur
Aðaltökur *Die Another Day* hófust 11. janúar 2002 í Pinewood Studios. Myndin var aðallega tekin í Bretlandi, á Íslandi (Jökulsárlóni) og Cádiz á Spáni. Aðrir staðir voru 007 Stage hjá Pinewood Studios, og Maui, Hawaii, í desember 2001.

Laird Hamilton, Dave Kalama og Darrick Doerner léku titilatriðið á brimbrettum á brimbrettarstaðnum „Jaws“ í Peʻahi á Maui, en tökur af ströndinni voru teknar nálægt Cádiz og Newquay í Cornwall. Atriði í demantanámu Graves voru einnig teknar upp í Cornwall, í Edenverkefninu. Senurnar sem eiga að gerast í Havana og á skálduðu eyjunni Isla de Los Organos voru teknar í La Caleta á Spáni.

## Heimildir